
Noteikumu projekts "Latvijas un Šveices sadarbības programmas 2019. - 2029. gada perioda programmas “Spēcīgākas darba vidē balstītas mācības profesionālās izglītības un mācību pilnveidošanai Latvijā" īstenošanas noteikumi"

· 1. Pieņemt iesniegto noteikumu projektu.
· 2. Atbalstīt Latvijas un Šveices sadarbības programmas “Spēcīgākas darba vidē balstītas mācības profesionālās izglītības un mācību pilnveidošanai Latvijā” īstenošanu 2025. - 2029. gada periodā, kurai saskaņā ar noteikumu projektu paredzēts finansējums 11 764 706 CHF (ekvivalents 12 352 941 EUR) apmērā, tajā skaitā Šveices ieguldījuma līdzfinansējums 10 000 000  CHF (ekvivalents 10 500 000 EUR) un Latvijas valsts budžeta līdzfinansējums 1 764 706 CHF (ekvivalents 1 852 941 EUR). Pieņemt zināšanai, ka programmas finansējums EUR valūtā var mainīties atkarībā no Valsts kases tīmekļvietnē publicētajiem ierosinājumiem valūtas kursu līmeņiem, kas izmantojami saskaņā ar normatīvo aktu par budžeta pieprasījumu izstrādāšanas un iesniegšanas pamatprincipiem.
· 3. Piešķirt Izglītības un zinātnes ministrijai valsts budžeta finansējumu no valsts budžeta resora “74. Gadskārtējā valsts budžeta izpildes procesā pārdalāmais finansējums” programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" projekta “Spēcīgākas darba vidē balstītas mācības profesionālās izglītības un mācību pilnveidošanai Latvijā” īstenošanai, nepārsniedzot 11 764 706 CHF (ekvivalents 12 352 941 EUR), tajā skaitā Šveices finansiālais atbalsts 85% apmērā, kas nepārsniedz 10 000 000 CHF (ekvivalents 10 500 000 EUR) un valsts budžeta līdzfinansējums 15% apmērā, kas nepārsniedz 1 764 706 CHF (ekvivalents 1 852 941 EUR) apmērā.
· 4. Valsts kancelejai sagatavot noteikumu projektu parakstīšanai.

